লক্ষ্মীপুরে শিকল বেঁধে হাফেজিপড়ুয়াকে নির্যাতন
লক্ষ্মীপুরে ছাত্রকে শিকল দিয়ে বেঁধে নির্যাতন করার অভিযোগ পাওয়া গেছে এক মাদ্রাসাশিক্ষকের বিরুদ্ধে। আহত ওই ছাত্র ইয়াছিন আরাফাত লাহারকান্দি গ্রামের আবদুর লতিফের ছেলে এবং রওযাতুল উলুম ইসলামিয়া মাদ্রাসার হিফজুল কোরআন বিভাগের ছাত্র।







বৃহস্পতিবার সকালে গুরুতর আহত অবস্থায় ওই ছাত্রকে উদ্ধার করে সদর হাসপাতালে ভর্তি করে স্থানীয়রা।




এর আগে সদর উপজেলার পশ্চিম লাহারকান্দি এলাকার রওযাতুল উলুম ইসলামিয়া মাদ্রাসায় এ ঘটনা ঘটে। নির্যাতনের ঘটনার পর থেকে অভিযুক্ত শিক্ষক আবদুল কাদের ফয়েজী পলাতক রয়েছেন।
আহত ছাত্রের ভগ্নীপতি মো. সলিম জানান, হিফজুল কোরআন বিভাগের ছাত্র ইয়াছিন আরাফাত বেশকিছু সমস্যার জন্য বর্তমান মাদ্রাসা থেকে অন্যত্র ভর্তি হতে চান। এতে ক্ষিপ্ত হয়ে মাদ্রাসার শিক্ষক আবদুল কাদের তাকে শিকল দিয়ে বেঁধে রেখে বেদম মারধর করেন। পরে তাকে গুরুতর অবস্থায় উদ্ধার করে হাসপাতালে ভর্তি করা হয়।
সদর হাসপাতালের আবাসিক মেডিকেল অফিসার (আরএমও) আনোয়ার হোসেন জানান, ছাত্রটির শরীরের বিভিন্ন স্থানে আঘাতের চিহ্ন রয়েছে। চিকিৎসা চলছে।
লক্ষ্মীপুরের পুলিশ সুপার আ স ম মাহাতাব উদ্দিন জানান, খবর পেয়ে হাসপাতাল ও ঘটনাস্থলে পুলিশ পাঠানো হয়েছে। অভিযোগ পেলে জড়িতদের বিরুদ্ধে ব্যবস্থা নেয়া হবে।

লক্ষ্মীপুরে ছাত্রকে শিকল দিয়ে বেঁধে নির্যাতন করার অভিযোগ পাওয়া গেছে এক মাদ্রাসাশিক্ষকের বিরুদ্ধে। আহত ওই ছাত্র ইয়াছিন আরাফাত লাহারকান্দি গ্রামের আবদুর লতিফের ছেলে এবং রওযাতুল উলুম ইসলামিয়া মাদ্রাসার হিফজুল কোরআন বিভাগের ছাত্র।